open-index/open-wikipedia-markdown huggingface dataset:
Buck Rogers

Ο **Buck Rogers** (ελληνικά: Μπακ Ρότζερς) είναι φανταστικός χαρακτήρας αμερικανικής παραγωγής που δημιουργήθηκε από τον Φίλιπ Φράνσις Νόουλαν. Είναι πρωταγωνιστής της νουβέλας *[[Armageddon 2419 A.D.]]* και έχει εμφανισθεί σε διάφορα μέσα (κόμικς, κινηματογράφος κλπ).

Σαν βασικός χαρακτήρας μιας ιστορίας επιστημονικής φαντασίας εμφανίσθηκε για πρώτη φορά τον Αύγουστο του 1928 στο περιοδικό *Amazing Stories* με το όνομα «*Antony*», ενώ μια δεύτερη εμφάνισή του ακολούθησε στο τεύχος Μαΐου του 1929 με τίτλο: *The Airlords of Han*. Ακολούθως, ο Νόουλαν, σε συμφωνία με την εταιρεία John F. Dille Company, αποφάσισαν να καθιερώσουν το χαρακτήρα ως ήρωα κόμικ στριπ. Την εικονογράφηση ανέλαβε ο καλλιτέχνης Dick Calkins, με την εντολή να ξεκινήσει τη σειρά απ’ το σημείο που τερματιζόταν η αρχική νουβέλα, ενώ παράλληλα το όνομα του ήρωα άλλαξε σε «*Buck*». Στις 7 Ιανουαρίου του 1929 η σειρά έκανε την πρώτη της εμφάνιση μέσω εφημερίδας. Μεταγενέστερες εμφανίσεις του χαρακτήρα καταγράφηκαν στο σινεμά, στο ραδιόφωνο και στην τηλεόραση με αποτέλεσμα ο Buck Rogers να καθιερωθεί σαν μέρος της Αμερικανικής λαϊκής κουλτούρας. Οι Αμερικανοί, μέσω της σειράς αυτής, εξοικειώθηκαν με τις κατακτήσεις της διαστημικής τεχνολογίας του 20ού αιώνα και αντιμετώπισαν το αχανές σύμπαν σαν κάτι γνώριμο και φιλικό. Με τον τρόπο αυτό, η εξερεύνηση του διαστήματος απόκτησε μια εκπροσώπηση στα μέσα μαζικής ψυχαγωγίας και ο πρωταγωνιστής της ιστορίας πήρε τη δική του θέση στη φανταστική λογοτεχνία, ακολουθώντας τα βήματα των ηρώων διάσημων συγγραφέων του είδους, όπως ο Ιούλιος Βερν, ο Χ. Τζ. Γουέλς ή ο Έντγκαρ Ράις Μπάροουζ. 

## Χαρακτήρας, ιστορία κι επιρροή

Ο χαρακτήρας πρωτοεμφανίζεται με το ονοματεπώνυμο Anthony Rogers και φέρεται να έχει γεννηθεί το έτος 1898. Είναι ένας βετεράνος του Α' Παγκοσμίου Πολέμου και στα 1927 εργάζεται σε μια αμερικανική εταιρεία που ερευνά ασυνήθιστα φαινόμενα στην περιοχή της κοιλάδας Ουαϊόμινγκ στην Πενσιλβάνια. Κατά τη διάρκεια μιας έρευνάς του πέφτει θύμα ραδιενεργούς προσβολής, με αποτέλεσμα να παραμείνει σε μια «ανενεργή κατάσταση» επί 492 χρόνια. Ο Rogers ανακτά τις αισθήσεις του το έτος 2419. Αρχικά πιστεύει ότι έχει κοιμηθεί μερικές ώρες, ωστόσο σύντομα έρχεται αντιμέτωπος με πρωτόγνωρες καταστάσεις κατά τη διάρκεια ενός νέου πολέμου. Η δημοφιλία που κατέκτησε ο Buck Rogers ενέπνευσε άλλες εκδοτικές επιχειρήσεις ώστε να δημιουργήσουν για λογαριασμό τους παρόμοιους χαρακτήρες, κυριότερος εκ των οποίων ήταν ο Flash Gordon (1934–2003).

## Παραπομπές


Κατηγορία:Αμερικανοί χαρακτήρες κόμικς
Κατηγορία:Βιντεοπαιχνίδια ZX Spectrum
Κατηγορία:Διαστημική περιπέτεια (ταινίες)
Κατηγορία:Κόμικς που έγιναν βιντεοπαιχνίδια
Κατηγορία:Κόμικς που έγιναν ταινίες
Κατηγορία:Κόμικς που έγιναν τηλεοπτικές σειρές
Κατηγορία:Κόμικς επιστημονικής φαντασίας
Κατηγορία:Τηλεοπτικές σειρές διαστημικής περιπέτειας
Κατηγορία:Χαρακτήρες κόμικς που δημιουργήθηκαν το 1929
Λιμός στο Καζακστάν (1932-33)

[μικρογραφία|320x320εσ|Οι μεγάλες εθνοτικές ομάδες στο [Σοβιετική Σοσιαλιστική Δημοκρατία του Καζαχστάν|Καζακστάν την περίοδο 1897-1970. Ο αριθμός των Καζάκων και των Ουκρανών μειώθηκε την περίοδο 1932-33, λόγω του λιμού. ]]
Ο **Λιμός του Καζακστάν του 1932-33**, περιγράφεται ως **Καζακική καταστροφή **από τον Ρόμπερτ Κόνκουεστ, ήταν μέρος του Σοβιετικού λιμού το 1932-33. Ενώ η Ουκρανία επλήγη χειρότερα, ο λιμός εξαπλώθηκε επίσης σε περιοχές της Ρωσικής Σοβιετικής Ομοσπονδιακής Σοσιαλιστικής Δημοκρατίας, όπως τοΚαζακστάν και άλλες περιοχές. Οι Καζάκοι ήταν αυτοί που επλήγησαν χειρότερα όσον αφορά το ποσοστό των ανθρώπων που πέθαναν (περίπου 38%). Περίπου 1.5 εκατομμύρια (ή ενδεχομένως 2.0 με 2.3 εκατομμύρια) άνθρωποι πέθαναν στο Καζακστάν, από τους οποίους οι περισσότεροι ήταν Καζάκοι.

Στο Καζακστάν ο λιμός είναι γνωστός ως γενοκτονία Γκολοστσέκιν" (), που αναφέρεται στον Φιλίππ Γκολοστσιόκιν, που διενήργησε την Σοβιετοποίηση του Καζακστάν εκείνη την εποχή.

Αν συμπεριλάβουμε τον Καζακικό λιμό του 1919-22, σε 10 με 15 χρόνια οι Καζακικές περιοχές έχασαν τον περισσότερο από τον μισό πληθυσμό τους λόγω της Σοβιετικής εξουσίας.

## Συνέπειες
[μικρογραφία|305x305εσ|Ο κύβος στο σημείο για το μελλοντικό μνημείο για τα θύματα του Σοβιετικού λιμού (1931-1933) στο κέντρο του [Αλμάτι, στο Καζακστάν]]
Ο λιμός είχε ως αποτέλεσμα οι Καζάκοι να γίνουν μειονότητα στην δική τους δημοκρατία, με αποτέλεσμα οι Καζάκοι να γίνουν ξανά η μεγαλύτερη εθνική ομάδα στο Καζακστάν την δεκαετία του 1990. Πριν το λιμό, το ποσοστό των Καζάκων ήταν περίπου στο 60%. Μετά τον λιμό, το ποσοστό είχε πέσει περίπου στο 38%.

## Δείτε επίσης
* Γολοντομόρ
* Ρωσικός λιμός του 1921-22
* Σοβιετικός λιμός (1932-33)

## Περαιτέρω ανάγνωση
* Ρόμπερτ Κόνκουεστ, «The Harvest of Sorrow: Soviet Collectivization and the Terror — Famine», (Edmonton: The University of Alberta Press in Association with the Canadian Institute of Ukrainian Studies, 1986).
* Σάχνι, Καλπάνα. Crucifying the Orient : Russian orientalism and the colonization of Caucasus and Central Asia. Μπανγκόκ: White Orchid Press, 1997
* Ι. Οχαγιόν, La sédentarisation des Kazakhs dans l'URSS de Staline, collectivisation et changement social, Παρίσι, maisonneuve et Larose, 2006 (Γαλλικά)

## Παραπομπές

Κατηγορία:Καζακστάν-επέκταση
Κατηγορία:Ιστορία του Καζακστάν
Κατηγορία:Λιμοί στην Σοβιετική Ένωση
Κατηγορία:Ιωσήφ Στάλιν
Έθιμο του Καδή (Σάμος)

Το **Έθιμο του Καδή**  είναι αποκριάτικο έθιμο της Σάμου.

## Γεωγραφική διάδοση
Το **Έθιμο του Καδή** έχει εμφανιστεί στην περιοχή της ανατολικής Σάμου. Στη διάρκεια του 20ου αιώνα ατόνισε. Από το 1980 και μετά στο χωριό Σπαθαραίοι αναβίωσε για να διακοπεί εκ νέου στο χρονικό διάστημα 1991-2000.
## Προέλευση του εθίμου
Το Έθιμο του Καδή έχει την καταγωγή του στην ιστορία του νησιού και σχετίζεται με την επίσημη εδραίωση του Καδή στο νησί το 1617.Ο Καδής επισκεπτόμενος το νησί δυο φορές το χρόνο εισέπραττε τους φόρους αλλά και ασχολείτο και με την εκδίκαση διαφόρων ζητημάτων. Η διαφθορά, η αυστηρότητα και οι αυθαιρεσίες που διέπραττε τον έκαναν να είναι μισητός στους κατοίκους του νησιού.
## Καταγωγή του εθίμου
Το έθιμο του Καδή ξεκινά στα μέσα του 19ου αι.σε χωριά της ανατολικής Σάμου, όπως οι Σπαθαραίοι, Παγώνδας, Μυτιληνιοί. Παλαιότερα τελείτο την Καθαρή Δευτέρα. Αποσκοπούσε στη γελοιοποίηση του Τούρκου  δικαστή. Σήμερα το έθιμο τελείται την Κυριακή της Αποκριάς.

## Περιγραφή του εθίμου
Για τον ρόλο του Καδη επιλεγόταν προσωπο με χιούμορ και ευρηματικότητα, ντυμένος στα τούρκικα, και μαζί με τα γκιζάνια, τους συνεργάτες του, εμφανίζεται πάνω σε ένα γαϊδούρι το οποίο καβαλούσε ανάποδα κρατόντας την ουρά σα χαλινάρι. Ο κοτζαμπάσης αναγγέλει την άφιξή του και ο συγκεντρωμένος κόσμος τον υποδέχεται με γιουχαΐσματα και λεμονόκουπες.Ο Καδής ξεκαβαλικεύει και παίρνει τη θέση του σε χαλί πάνω σε εξέδρα. Οι Κοτζαμπάσηδες του δίνουν εκτενή αναφορά για τα παραπτώματα των συγχωριανών τους και ξεκινούν οι δίκες. Τα γκιζάνια προσάγουν ακόμα και βιαίως τους κατηγορούμενους οι οποίοι τιμωρούνται αμέσως είτε με χρηματικό πρόστιμο είτε με ξυλοδαρμό. Η εκτέλεση της απόφασης γίνεται από τον ίδιο τον Καδή, ο οποίος είτε μαστιγώνει είτε εισπράττει το πρόστιμο. Ακολουθεί αναταραχή στο ολήθος και εμφανίζονται οι επανασταστημένοι Σαμιώτες οι οποίοι συλλαμβάνουν τον καδή και τον οδηγούν στην κρεμάλα.

## Παραπομπές


## Πηγές
*Έθιμα και Παραδόσεις στο Καρλόβασι και στα περίχωρα, εκδ.ΤΕΕ Καρλοβασίου-Τομέας Οικονομίας Διοίκησης, 2007

Κατηγορία:Πολιτισμός της Σάμου
Κατηγορία:Λαϊκή παράδοση της Ελλάδας
Κατηγορία:Έθιμα
Άλεξ Ρέιμοντ

Ο **Άλεξ Ρέιμοντ** (αγγλικά *Alexander Gillespie "Alex" Raymond*, 2 Οκτωβρίου 1909 – 6 Σεπτεμβρίου 1956) ήταν αμερικανός δημιουργός κόμικς, γνωστότερος από τον ήρωα Φλας Γκόρντον που εμπνεύστηκε για λογαριασμό της εταιρείας *King Features* το 1934.

Ο πατέρας του Ρέιμοντ τον παρότρυνε να αναπτύξει το ταλέντο που είχε στο σχέδιο από μικρή ηλικία, με αποτέλεσμα ο Άλεξ απ’ την αρχή ήδη της δεκαετίας του ’30 να εργάζεται ως βοηθός εικονογράφος σε διάφορες σειρές όπως τα «*Tillie the Toiler*» και «*Tim Tyler’s Luck*».  Προς τα τέλη του 1933 δημιούργησε τον εμβληματικό χαρακτήρα επιστημονικής φαντασίας Flash Gordon, που συναγωνίστηκε τον ήδη υπάρχοντα ήρωα του είδους Μπακ Ρότζερς και τον οποίο σύντομα ξεπέρασε σε δημοφιλία. Ο Ρέιμοντ, παράλληλα, εργαζόταν και  σε άλλες εικονογραφημένες περιπετειώδεις σειρές  σαν τα «*Jungle Jim*» και «*Secret Agent X-9*».

Το 1944 εγκατέλειψε την απασχόλησή του προκειμένου να καταταγεί στους πεζοναύτες κατά τη διάρκεια του Β΄ Παγκοσμίου Πολέμου Μετά την αποστρατεία του, δημιούργησε το χαρακτήρα Rip Kirby, έναν ήρωα αστυνομικής σειράς. Ωστόσο, το 1956 ο Ρέιμοντ σκοτώθηκε σε τροχαίο δυστύχημα.

Αρκετοί συνάδελφοί του έχουν παραδεχτεί πως η δουλειά του Ρέιμοντ αποτέλεσε πηγή έμπνευσης και για τους ίδιους.  Μάλιστα ο Τζορτζ Λούκας έχει δηλώσει πως ο Ρέιμοντ τον επηρέασε στη δημιουργία του έργου του «*Star Wars*». Τις ικανότητές του σε συνδυασμό ιστοριών εκθείασε και ο Καρλ Μπαρκς. Ο Ρέιμοντ εντάχθηκε στα 1996 στο «*Will Eisner Comic Book Hall of Fame*»

## Παραπομπές


Κατηγορία:Αμερικανοί δημιουργοί κόμικς
Τραμπανκόλα

**Τραμπανκόλα** είναι έθιμο της Κυριακής του Πάσχα στη Σάμο.
## Ονομασία
**Τραμπανκόλα** είναι η ονομασία της κούνιας η οποία φτιαχνόταν ειδικά για την ημέρα της Λαμπρής στη Σάμο και κατ΄επέκταση του παιχνιδιού που γινόταν με αυτήν.

## Περιγραφή εθίμου
Η **τραμπανκόλα** ήταν μια κούνια που φτιαχνόταν από σκοινί ή τη λεγόμενη καναβιά, ένα σανίδι για κάθισμα, σακούλα από λινάτσα η οποία τοποθετείτο στη θέση που το σκοινί ακομπούσε στο δέντρο, συνήθως πλάτανος. Πάνω στο σανίδι κάθονταν τα κορίτσια και δύο αγόρια στις άκρες όρθια δίνοντας την κίνηση και το ρυθμό στην κούνια.Το παιχνίδι με τις κούνιες διαρκούσε ως το βράδυ και συνοδεύονταν με τραγούδια.
## Παραπομπές

## Πηγές
*Έθιμα και Παραδόσεις στο Καρλόβασι και στα περίχωρα, εκδ.ΤΕΕ Καρλοβασίου-Τομέας Οικονομίας Διοίκησης, 2007

Κατηγορία:Πολιτισμός της Σάμου
Κατηγορία:Πασχαλινές παραδόσεις στην Ελλάδα
Φαζλούρ Ράχμαν Κχαν

Ο **Φαζλούρ Ράχμαν Κχαν** (Βεγγαλικά:**ফজলুর রহমান খান**) ήταν Μπαγκλαντεσιανός πολιτικός μηχανικός και αρχιτέκτονας, ο οποίος συνέβαλε στην εξέλιξη της παγκόσμιας σύγχρονης αρχιτεκτονικής. Έμεινε στην ιστορία για την αρχιτεκτονική κυρίως των υψηλών κτιρίων, δίνοντας την δυνατότητα για την θεμελίωση ουρανοξυστών. Παράδειγμα αποτέλεσε η κατασκευή του Γουίλις Τάουερ, ο οποίος ήταν ο υψηλότερος στον κόσμο από το 1973 για 25 έτη.

## Προσωπική ζωή
Ο Φαζλούρ γεννήθηκε στις 3 Απριλίου του 1929 στην Ντάκα, κατά την εποχή της Βρετανικής Ινδίας όπου ανήκε και το Μπαγκλαντές. Ο ίδιος τελείωσε τις εκπαιδευτικές του σπουδές ως "Πολιτικός Μηχανικός" σε ένα κολλέγιο και σε δυο πανεπιστήμια: σε αυτό της χώρας του και τέλος στο Σικάγο αποκτώντας εκεί, δυο πτυχία μάστερ στα εξής: "Κατασκευή Δομικών έργων" και "Εφαρμοσμένη μηχανική" . Το 1967, έγινε νόμιμος Αμερικανός πολίτης.

## Καριέρα
Ο ίδιος ήταν αυτός που εφάρμοσε την τεχνική των σωληνωτών θεμελίων, που ήταν κατασκευασμένα από χάλυβα. Αυτή την τεχνική ακολούθησε και σε άλλες του δουλειές, σε οποιοδήποτε κτίριο του ανέθεταν. Ο ίδιος είχε ισχυριστεί οτι ο "ατσάλινος σκελετός" των κτιρίων, δεν ήταν η μοναδική μέθοδος για την ανέγερση κτιρίων.

Στον εργασιακό τομέα πρωτοεισχώρησε το 1955 δουλεύοντας για την SOM, μια τοπική αρχιτεκτονική και κατασκευαστική εταιρεία που υπήρχε στο Σικάγο. Η αξία του με την ιδιότητα που είχε, αποκτήθηκε κατά τις δεκαετίες του '60 και '70, λόγω των ξεχωριστών κατασκευών που έπραξε για το John Hancock Center όπου ήταν αποτελούμενο από 100 ορόφους και τον πύργο Σιρς (Γουίλις Τάουερ).

## Παραπομπές


Κατηγορία:Μπανγκλαντεσιανοί
Κατηγορία:Αρχιτέκτονες
Προεδρικές εκλογές 2009 στην Πρώην Γιουγκοσλαβική Δημοκρατία της Μακεδονίας

**Προεδρικές εκλογές** διεξήχθησαν στην Πρώην Γιουγκοσλαβική Δημοκρατία της Μακεδονίας το 2009. Ο πρώτος γύρος διενεργήθηκε στις 22 Μαρτίου του 2009, ταυτόχρονα με τις δημοτικές εκλογές. Συνολικά 524 ξένοι παρατηρητές, επέβλεψαν την ψηφοφορία του πρώτου γύρου. Σύμφωνα με τα στοιχεία της Κρατικής Εκλογικής Επιτροπής, το ποσοστό συμμετοχής, λίγο πριν κλείσουν οι κάλπες, διαμορφώθηκε στο 48,73%. Εξαιτίας των χιονοπτώσεων δεν διεξήχθη η ψηφοφορία σε 103 εκλογικά τμήματα. Ο Γκιόργκι Ιβάνοφ, εκλεκτός του πρωθυπουργού Νίκολα Γκρούεφσκι, προηγήθηκε από τον πρώτο γύρο με 35%, έναντι 20% για τον Λιούμπομιρ Φριτσκόφσκι,τον οποίο στηρίζει το Σοσιαλδημοκρατικό Κόμμα. Στον δεύτερο γύρο, ο οποίος διενεργήθηκε στις 5 Απριλίου, επικράτησε ο Ιβάνοφ με ποσοστό 63% έναντι 36% για τον αντίπαλό του.

## Αποτελέσματα
**Πρόεδρος, 22 Μαρτίου και 5 Απριλίου 2009**
|-
!style="background-color:#E9E9E9" rowspan="2" align=left valign=center|Υποψήφιοι και κόμματα στα οποία πρόσκεινται
!style="background-color:#E9E9E9" colspan="2" align=center valign=top|1ος γύρος
!style="background-color:#E9E9E9" colspan="2" align=center valign=top|2ος γύρος
|-
!style="background-color:#E9E9E9" align=center |Ψήφοι
!style="background-color:#E9E9E9" align=center |%
!style="background-color:#E9E9E9" align=center |Ψήφοι
!style="background-color:#E9E9E9" align=center |%
|-
|align=left|Γκιόργκι Ιβάνοφ (VMRO–DPMNE)
|align="right" | 343.374
|align="right" | 35,06
|align="right" | 453.426
|align="right" | 63,14
|-
|align=left|Λιουμπομίρ Φρίτσκοφσκι (Σοσιαλιστική Δημοκρατική Ένωση "Μακεδονίας")
|align="right" | 200.316
|align="right" | 20,45
|align="right" | 264.692
|align="right" | 36,86
|-
|align=left|Ιμέρ Σελμάνι (Νέα Δημοκρατία)
|align="right" | 146.795
|align="right" | 14,99
|colspan="2" rowspan="5" style="background-color:#E9E9E9" |&nbsp;
|-
|align=left|Λιούμπε Μπόσκοφσκι (ανεξάρτητος)
|align="right" | 145.638
|align="right" | 14,87
|-
|align=left|Αγκρόν Μπουτζάκου (Δημοκρατική Ένωση για Ενσωμάτωση)
|align="right" | 73.567
|align="right" | 7,51
|-
|align=left|Νάνο Ρούζιν (Φιλελεύθερο Δημοκρατικό Κόμμα)
|align="right" | 39.645
|align="right" | 4,05
|-
|align=left|Μιρούσε Χότζα (Δημοκρατικό Κόμμα των Αλβανών)
|align="right" | 30.281
|align="right" | 3,09
|-
|align=left|*Άκυρα ψηφοδέλτια*
|align="right" | 31.943
|align="right" | 3,15
|align="right" | 44.600
|align="right" | 5,87
|-
|align=left style="background-color:#E9E9E9"|Σύνολο (συμμετοχή %)
|width="75" align="right" style="background-color:#E9E9E9"|1.011.441
|width="30" align="right" style="background-color:#E9E9E9"|100,00
|width="75" align="right" style="background-color:#E9E9E9"|759.421
|width="30" align="right" style="background-color:#E9E9E9"|100,00
|-
|colspan="5" align=left|Πηγή: SEC, SEC
|}

## Παραπομπές


2009
ΠΓΔΜ
Βουλευτικές εκλογές 2011 στην πρώην Γιουγκοσλαβική Δημοκρατία της Μακεδονίας

Στην Πρώην Γιουγκοσλαβική Δημοκρατία της Μακεδονίας διεξήχθησαν **βουλευτικές εκλογές**, οι οποίες διεξήχθησαν πρόωρα στις 5 Ιουνίου 2011, ο κυβερνών συνασπισμός του πρωθυπουργού Νίκολα Γκρούεφσκι (VMRO-DPMNE) εξασφάλισε ποσοστό 38,98% και 56 έδρες έναντι 32,78 % για την Σοσιαλδημοκρατική Ένωση (SDSM) του Μπράνκο Τσερβένκοφσκι και της Ράντμιλα Σεκερίνσκα με 42 έδρες.

## Αποτελέσματα

## Πηγές
* Κρατική Εκλογική Επιτροπή της πΓΔΜ

## Παραπομπές


2011
Μακεδονια πΓΔ
Συμμετοχή της Αυστρίας στους Ολυμπιακούς Αγώνες

Η Αυστρία έχει συμμετάσχει σε όλες τις Ολυμπιάδες, εκτός από την Ολυμπιάδα του 1920, καθώς αποθαρρύνθηκε από τον ρόλο της στον Α' Παγκόσμιο Πόλεμο. 

Η Αυστρία έχει κερδίσει 86 μετάλλια στους Θερινούς Ολυμπιακούς και 218 στους Χειμερινούς, αφού δύο Χειμερινές Ολυμπιάδες έχουν διοργανωθεί εκεί.

Ολυμπιακοι
Αυστρια
Εκλογές της Βουλής των Αντιπροσώπων των Ηνωμένων Πολιτειών 2016

Οι **εκλογές για τη Βουλή των Αντιπροσώπων των ΗΠΑ του 2016** έγιναν στις 8 Νοεμβρίου 2016 για την εκλογή αντιπροσώπων για όλες τις 435 περιφέρειες του Κογκρέσου για καθεμιά από τις 50 πολιτείες των ΗΠΑ. Οι εκλογές αυτές συνέπεσαν με την προεδρική εκλογή, στην οποία νικητής αναδείχθηκε ο Ντόναλντ Τραμπ.  Οι νικητές των εκλογών εξελέγησαν στο 115ο Κογκρέσο των ΗΠΑ. Τον Οκτώβριο του 2015, η Βουλή εξέλεξε νέο πρόεδρό της τον Ρεπουμπλικανό Πολ Ράιαν, ο οποίος επανεξελέγη για μία νέα θητεία. Η Δημοκρατική Νάνσι Πελόζι συνέχισε να ηγείται του κόμματός της, ως αρχηγός της μειοψηφίας.

Παράλληλα, έγιναν εκλογές για την ανάδειξη των μελών της Γερουσίας, πολλών κυβερνητών και διάφορες άλλες πολιτειακές και τοπικές εκλογές.

## Σύνοψη αποτελεσμάτων
Στη Βουλή οι Ρεπουμπλικανοί διατήρησαν την πλειοψηφία.

!style="background-color:#E9E9E9" align=center colspan=2| Κόμματα
!style="background-color:#E9E9E9" align=center colspan=4| Έδρες
!style="background-color:#E9E9E9" align=center colspan=2| Λαϊκή ψήφος
|- bgcolor=#E9E9E9
|
| align="center" | εκλογές 2014
| align="center" |**2016**
| align="center" |+/-
| align="center" |Δύναμη
| align="center" |Ψήφος
| align="center" |%
| align="center" |Μεταβολή

|-
| align="left" | **[[Ρεπουμπλικανικό Κόμμα (ΗΠΑ)|Ρεπουμπλικανικό Κόμμα]]**
| align="right" | 247
| align="right" | **241**
| align="right" |  6
| align="right" | 55,40%
| align="right" | 63.173.815
| align="right" | 49,1%
| align="right" | -2,1%

|-
| align="left" | Δημοκρατικό Κόμμα
| align="right" | 188
| align="right" | **194**
| align="right" |  6
| align="right" | 44,60%
| align="right" | 61.776.554
| align="right" | 48,0%
| align="right" | +2,5%

|-
| align="left" | Φιλελεύθερο Κόμμα
| align="right" | -
| align="right" | -
| align="right" | -
| align="right" | -
| align="right" | 1.661.199
| align="right" | 1,3%
| align="right" | +0,1%

|-
| align="left" | Ανεξάρτητοι
| align="right" | -
| align="right" | -
| align="right" | -
| align="right" | -
| align="right" | 881.664
| align="right" | 0,7%
| align="right" | -0,1%

|-

| align="left" | Κόμμα Πρασίνων
| align="right" | -
| align="right" | -
| align="right" | -
| align="right" | -
| align="right" | 491.095
| align="right" | 0,4%
| align="right" | +0,1%

|-
| align="left" | Κόμμα Συντάγματος
| align="right" | -
| align="right" | -
| align="right" | -
| align="right" | -
| align="right" | 95.008
| align="right" | 0,1%
| align="right" | –

|-
| align="left" | Κόμμα Νόμιμη Μαριχουάνα Τώρα
| align="right" | -
| align="right" | -
| align="right" | -
| align="right" | -
| align="right" | 64.005
| align="right" | 

2016
ΗΠΑ
Εκλογές της Γερουσίας των Ηνωμένων Πολιτειών 2016

**Εκλογές για τη Γερουσία** των ΗΠΑ διεξήχθησαν στις 8 Νοεμβρίου 2016. Οι προεδρικές εκλογές, οι εκλογές, 14 κυβερνητικές εκλογές, και πολλές πολιτειακές και τοπικές εκλογές  πραγματοποιήθηκαν την ίδια ημερομηνία.

Στις εκλογές του 2016 για την ανάδειξη των μελών της Γερουσίας, οι 34 από τις 100 έδρες— όλες έδρες Γερουσίας κατηγορίας 3 —διεκδικήθηκαν σε τακτικές εκλογές. Οι νικητές υπηρετούν θητεία για έξι χρόνια μέχρι τις 3 Ιανουαρίου 2023. Οι εκλογές της Κατηγορίας 3 διεξήχθησαν τελευταία το 2010, όταν οι Ρεπουμπλικάνοι πέτυχαν ένα καθαρό κέρδος των έξι εδρών.

Το 2016, οι Δημοκράτες διατήρησαν 10 έδρες, ενώ οι Ρεπουμπλικανοί κράτησαν 24 έδρες. Οι Ρεπουμπλικάνοι, έχοντας κερδίσει την πλειοψηφία των εδρών στη Γερουσία το 2014, διέθεταν πλειοψηφία στη Γερουσία με 54 έδρες πριν από τις εκλογές. Οι Δημοκρατικοί κέρδισαν ένα καθαρό κέρδος των δύο εδρών. Οι Ρεπουμπλικάνοι διατήρησαν τον έλεγχο της Γερουσίας στο 115ο Κογκρέσο. Παρά τη διατήρηση του ελέγχου της Γερουσίας από τους Ρεπουμπλικάνους, το 2016 σηματοδοτεί την πρώτη φορά από το 1986 που οι Δημοκράτες πέτυχαν καθαρό κέρδος σε έδρες στην κατηγορία 3. Για πρώτη φορά από το 2000, το κόμμα της αντιπολίτευσης στην εκλογή ή επανεκλογή του προεδρικού υποψηφίου πέτυχε καθαρά κέρδη στη Γερουσία. Είναι οι πρώτες και μοναδικές εκλογές, όπου το κόμμα που κέρδισε σε κάθε γερουσιαστική εκλογική διαδικασία πέτυχε τη νίκη του και στις προεδρικές εκλογές.

## Σύνοψη αποτελεσμάτων
Όλοι οι 34 γερουσιαστές κατηγορίας 3 , ήταν υποψήφιοι στις εκλογές του 2016. Η κατηγορία 3 αποτελούνταν από 10 Δημοκράτες και 24 Ρεπουμπλικάνους. Από τους γερουσιαστές που δεν ήταν υποψήφιοι στις εκλογές, 34 γερουσιαστές ήταν Δημοκρατικοί, 30 γερουσιαστές ήταν Ρεπουμπλικάνοι και δύο γερουσιαστές ανεξάρτητοι.

## Αναφορές


2016
ΗΠΑ
Φαινόμενη διάμετρος

Η **φαινόμενη διάμετρος** (επίσης **γωνιακή διάμετρος**) είναι μια γωνιακή μέτρηση που περιγράφει πόσο μεγάλη εμφανίζεται μια σφαίρα ή ένας κύκλος από μια συγκεκριμένη οπτική γωνία. Στις επιστήμες της οπτικότητας ονομάζεται οπτική γωνία, και στην οπτική, γωνιακό άνοιγμα (του φακού). Η γωνιακή διάμετρος μπορεί εναλλακτικά να θεωρηθεί ως η γωνία διαμέσου της οποίας ένα μάτι ή μια κάμερα πρέπει να περιστραφεί για να δει από τη μία πλευρά από έναν φαινομενικό κύκλο προς την αντίθετη πλευρά. Η **γωνιακή ακτίνα** ισούται με το ήμισυ της γωνιακής διαμέτρου.

Κατηγορία:Στοιχειώδης γεωμετρία
Κατηγορία:Αστρομετρία
Κατηγορία:Γωνία
IPod

Το **iPod** είναι μια σειρά φορητών συσκευών αναπαραγωγής πολυμέσων και φορητών συσκευών πολλαπλών χρήσεων που σχεδιάστηκε και διατίθεται στην αγορά από την Apple Inc. Η πρώτη έκδοση κυκλοφόρησε στις 23 Οκτωβρίου 2001, περίπου οκτώμισι μήνες μετά που η έκδοση του iTunes για Macintosh απελευθερώθηκε. Το 2022 διακόπηκε η παραγωγή και του τελευταίου μοντέλου iPod, το iPod Touch (7ης γενιάς) .

Όπως και άλλες ηλεκτρονικές συσκευές αναπαραγωγής μουσικής, ορισμένες εκδόσεις του iPod μπορούν να χρησιμεύσουν ως εξωτερικές συσκευές αποθήκευσης δεδομένων. Πριν από το macOS10.15, το λογισμικό iTunes της Apple (και άλλο εναλλακτικό λογισμικό) θα μπορούσε να χρησιμοποιηθεί για τη μεταφορά μουσικής, φωτογραφιών, βίντεο, παιχνιδιών, στοιχείων επικοινωνίας, ρυθμίσεων ηλεκτρονικού ταχυδρομείου, σελιδοδεικτών Ιστού και ημερολογίων στις συσκευές που υποστηρίζουν αυτές τις δυνατότητες από υπολογιστές που χρησιμοποιούν ορισμένες εκδόσεις των λειτουργικών συστημάτων Apple macOS και Microsoft Windows.

## Παραπομπές


Κατηγορία:Apple
Αστυνόμος Β΄

Ο **Αστυνόμος Β΄** είναι βαθμός αξιωματικού στην ιεραρχία της Ελληνικής Αστυνομίας. Ανήκει στην κατηγορία των Κατωτέρων Αξιωματικών από κοινού με τον Υπαστυνόμο Β΄ και τον Υπαστυνόμο Α΄. Αποτελεί βαθμό μεγαλύτερο του Υπαστυνόμου Α΄ και μικρότερο του Αστυνόμου Α΄. Αντίστοιχοι βαθμοί στον Στρατό Ξηράς είναι ο Λοχαγός, στο Πολεμικό Ναυτικό και στο Λιμενικό ο Υποπλοίαρχος, στην Πολεμική Αεροπορία ο Σμηναγός και στην Πυροσβεστική ο Πυραγός. 

Ο Αστυνόμος Β΄ καταλαμβάνει οργανική θέση Αστυνόμου Β΄. Ο ελάχιστος χρόνος παραμονής στον βαθμό είναι 6 έτη στο βαθμό ή 14 έτη συνολικής υπηρεσίας αξιωματικού, από τα οποία 5 έτη στο βαθμό.

## Διακριτικό
Τα διακριτικά βαθμού του Αστυνόμου Β΄ αποτελούνται από τρεις μεταλλικούς αστέρες χρώματος ασημί, τα οποία τοποθετούνται στον διαμήκη άξονα των επωμίδων, κατά σειρά από τη βάση προς την κορυφή, ή στο αριστερό πέτο της στολής εκστρατείας κεντητά σε μικρογραφίες.

## Παραπομπές

Κατηγορία:Ελληνική Αστυνομία
Κατηγορία:Αστυνομικοί βαθμοί
Σύνορα του Γερμανικού Ράιχ πριν το 1938

Το **Γερμανικό Ράιχ στα σύνορα προ της 31ης Δεκεμβρίου 1937** ήταν μέχρι τη δεκαετία του 1970 ένας συχνά χρησιμοποιούμενος όρος στην πολιτική της Δυτικής Γερμανίας, αναφορικά με το Γερμανικό Ζήτημα. Η 31η Δεκεμβρίου 1937 ορίστηκε πρώτη φορά στη διάσκεψη της Μόσχας το 1943 ως χρονικό όριο για τον καθορισμό των συνόρων του γερμανικού Ράιχ πριν τις εδαφικές του επεκτάσεις. Στο Πρωτόκολλο του Λονδίνου του 1944, στη Διάσκεψη του Πότσδαμ το 1945 καθώς και σε μερικές νεότερες νομικές πράξεις αναφέρονταν οι τότε νικήτριες δυνάμεις σε αυτή την ημερομηνία, ώστε να ορίσουν τη «Γερμανία στο σύνολό της» () από γεωγραφικής άποψης, που τελικά ανταποκρινόταν «κατά σχεδόν ομόφωνη ομολογία» στο δημόσιο και το διεθνές δίκαιο.

Εξαιτίας της συνέχειας του Γερμανικού Ράιχ στο διεθνές δίκαιο με τη μορφή της Ομοσπονδιακής Δημοκρατίας της Γερμανίας, αυτή έγειρε μέχρι τη Συνθήκη της Βαρσοβίας (1970) αξιώσεις επί των πρώην εδαφών της Γερμανίας, τα οποία μετά τον διαμελισμό του Ράιχ ήταν επισήμως κάτω από πολωνική και σοβιετική διοίκηση. Με τη Γερμανική επανένωση το 1990 το γερμανικό ζήτημα των συνόρων θεωρείται πλέον λυμένο.
 
## Ιστορική ανασκόπηση
Η πραγματική ημερομηνία είναι ιστορικά ασήμαντη. Χρειαζόταν όμως ο διεθνώς αποδεκτός καθορισμός της έκτασης του Ράιχ, επειδή δεν αναγνωρίζονταν διεθνώς όλες οι εδαφικές επεκτάσεις του Γερμανικού Ράιχ πριν τον Β΄ Παγκόσμιο Πόλεμο. Αναμφίβολα η αρχή έγινε το 1935 αφότου ένα δημοψήφισμα στο Σάαρλαντ επέτυχε την επαναπροσάρτηση της περιοχής του Σάαρλαντ, η οποία επί 15 χρόνια ήταν διαχωρισμένη από τη Γερμανία ως Εντολή της Κοινωνίας των Εθνών. Τα καθορισμένα σύνορα πριν την Άνσλους το Μάρτιο 1938 καθώς και u.&nbsp;a. πριν την ενσωμάτωση της Σουδητίας την 1η Οκτωβρίου 1938 μετά τη Συμφωνία του Μονάχου του Γερμανικού Ράιχ αποτελούσαν τα διεθνώς αποδεκτά σύνορα της Ενιαίας Γερμανίας ().

## Παραπομπές


Κατηγορία:Ιστορία της Γερμανίας
Γερμανία
Αρνούλφος Γ΄ της Φλάνδρας

Ο **Αρνούλφος Γ΄, κόμης της Φλάνδρας** (1055 - *Μάχη του Κάσσελ*, 22 Φεβρουαρίου 1071) Κόμης της Φλάνδρας (1070 - 1071) ήταν μεγαλύτερος γιος και διάδοχος του Βαλδουίνου ΣΤ΄ της Φλάνδρας και της Ριχίλδης του Αινώ.  Ο πατέρας του στην επιθανάτιο κλίνη του (1070) παραχώρησε στον Αρνούλφο την Φλάνδρα και στον δεύτερο γιο του Βαλδουίνο το Αινώ υπό την προϋπόθεση, αν ο Βαλδουίνος Β΄ πεθάνει πριν τον Αρνούλφο, το Αινώ να κληροδοτηθεί στον Αρνούλφο.
Ο Βαλδουίνος ΣΤ΄ ανέθεσε στον μικρότερο αδελφό του Ροβέρτο Α΄ την κηδεμονία του μικρού Αρνούλφου και του εγγυήθηκε την ασφάλεια του δικού του γιου Ροβέρτου, ενώ τον έβαλε να ορκιστεί ότι θα είναι πιστός στην αντιβασίλισσα σύζυγό του Ριχίλδη μέχρι την ενηλικίωση του μικρού Αρνούλφου.

## Ανατροπή του Αρνούλφου από τον θείο του Ροβέρτο

Μετά το τέλος του πατέρα του, ο θείος του Ροβέρτος Α΄ καταπάτησε τον όρκο και διεκδίκησε την διαδοχή. Τότε η μητέρα του Ριχίλδη ζήτησε την βοήθεια του Φιλίππου Α΄ της Γαλλίας.  Ο Γάλλος βασιλιάς τον κάλεσε να εμφανιστεί μπροστά του, αλλά εκείνος αρνήθηκε και συνέχισε την αντίσταση απέναντι στον Αρνούλφο και τη Ριχίλδη. Ο Φίλιππος Α΄ ετοίμασε στρατό να του επιτεθεί σε συνεργασία με τους Νορμανδούς της θείας του Αρνούλφου, της Ματθίλδης, υπό την ηγεσία του Γουλιέλμου Φίτζομπορν, 1ου κόμη του Έρεφορντ. Στο πλευρό τους ήταν επιπλέον και ο Ευστάθιος Β΄ της Βουλώνης. Στις 22 Φεβρουαρίου 1071 στην *Μάχη του Κάσσελ* βρέθηκαν αντιμέτωποι οι δυο στρατοί. Εκεί σκοτώθηκε ο νεαρός Αρνούλφος από τον Γερβόδο του Φλέμινγκ, 1ο κόμη του Τσέστερ, πιθανώς από ατύχημα. Ο θείος του νεαρού Αρνούλφου, ο Ροβέρτος ανέβηκε στον θρόνο, ενώ η μητέρα του Ριχίλδη και ο μικρότερος γιος της Βαλδουίνος κατέφυγαν στο Αινώ, όπου συνέχισαν την αντίστασή τους. Ο Αρνούλφος Γ΄ δεν άφησε απογόνους.

## Πρόγονοι

## Παραπομπές


## Πηγές
* Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue folge, Band II (Marburg, Germany: Verlag von J. A. Stargardt, 1984)
* Heather J. Tanner, Families, Friends, and Allies: Boulogne and Politics in Northern France and England, c.879—1160 (Leiden: Konninklijke Brill NV, 2004)
* Jim Bradbury, The Capetians: The History of a Dynasty (987–1328) (London & New York: Hambledon Continuum, 2007)
* Renée Nip, 'The Political Relations between England and Flanders (1066–1128)', Anglo-Norman Studies 21: Proceedings of the Battle Conference 1998, Ed. Christopher Harper-Bill (Woodbridge: The Boydell Press, 1999)

## Εξωτερικοί σύνδεσμοι
* ΓΕΝΕΑΛΟΓΙΑ ΤΩΝ ΚΟΜΗΤΩΝ ΤΗΣ ΦΛΑΝΔΡΑΣ

Κατηγορία:Κόμητες της Φλάνδρας
Κατηγορία:Οίκος της Φλάνδρας
Ζεϊνάμπ Χανλάροβα

**Η Ζεϊνάντ Γιαχιά κιζί Χανλάροβα** (, γεννημένη στις 28 Δεκεμβρίου 1936 στο Μπακού) είναι τραγουδίστρια από την πρώην ΕΣΣΔ και το Αζερμπαϊτζάν (σοπράνο), Λαϊκή Καλλιτέχνιδα της ΕΣΣΔ (1980), του Αζερμπαϊτζάν (1975), της Αρμενίας (1978).

## Βιογραφία
Η Ζεϊνάμπ Χανλάροβα γεννήθηκε στις 28 Δεκεμβρίου 1936 στο Μπακού, και ήταν το νεότερο από τα 5 παιδιά της οικογένειάς της. Το 1956, αποφοίτησε από την Παιδαγωγική Σχολή του Μπακού, που ονομαζόταν προς τιμήν του Μίρζα Αλακμπάρ Σαμπίρ. Το 1961 αποφοίτησε από το Μουσικό Σχολείο του Μπακού που ονομαζόταν προς τιμήν του Ασάφ Ζεϊνάλλι (τάξη του Σεγίντ Σουσίνσκι) και μετά έγινε σολίστ, στην Κρατική Ακαδημαϊκή Όπερας και Μπαλέτου Θεάτρου του Αζερμπαϊτζάν. 

## Δημιουργικότητα
Η Ζενάμπ Χανλάροβα έπαιξε τον ρόλο του Λεϋλί στην όπερα "Λεϋλί και Ματζνούν", τον ρόλο του Ασλί στην όπερα "Ασλί και Καράμ" του Ουζεγίρ Χατζιμπέγιοφ, τον ρόλο του Αραμπζάνγκι στην όπερα "Σαχ Ισμαγίλ" του Μουσλίμ Μαγκομάγιεφ, καθώς και σε άλλες όπερες. Εκτός από αυτό, η Ζεϊνάντ Χανλάροβα έχει τραγουδήσει με το Αζερικό μουσικό ύφος, το μουγκάμ. Η φωνή της Χανλάροβα ακούγεται σε διάφορες συνθέσεις μουγκάμ όπως το  και πολλές άλλες. Το ρεπερτόριό της περιλαμβάνει τραγούδια διάφορων συνθετών, όπως τον Τοφίγκ Γκουλίγιεφ, τον Αρίφ Μαλίκοφ, τον Αλεκπέρ Ταγκίγιεφ, τον Εμίτ Σαμπίτογκλου, τον Γκάρα Γκαράγιεφ, τον Φικρέτ Αμίροφ και άλλους διάσημους συνθέτες. Η Χανλάροβα έχει τραγουδήσει στα ρωσικά, αρμενικά, ουκρανικά, μολδαβικά, γεωργιανά, περσικά, αραβικά, κινέζικα, ινδικά, τούρκικα και πολλές άλλες γλώσσες. Έχει δώσει συναυλίες στη Ρωσία, την Ουκρανία, τη Λετονία, τη Μολδαβία, τη Λευκορωσία, στο Καζακστάν, στο Ουζμπεκιστάν, στο Τουρκμενιστάν, στην Ινδία, στην Κίνα, στο Ιράν, στο Ιράκ, στην Αίγυπτο, στο Ισραήλ, στην Τουρκία, στη Γεωργία, στην Αρμενία, στη Βουλγαρία, στη Γερμανία, στην Πολωνία, στην Ουγγαρία, στην Αυστρία, στη Φινλανδία, στη Σουηδία και την Τσεχία. 

Στο Αζερμπαϊτζάν, εκτός από το Μπακού, έχει δώσει συναυλίες στην Γκαντζά, στο Χανκεντί, στο Σάκι, στη Σούσα, στο Ναχτσιβάν, στο Λανκαράν και σε άλλες περιοχές. Η Ζεϊνάμπ Χανλάροβα έδωσε ξανά συναυλία στο Μπακού το 2008, μετά από μια μεγάλη παύση. 

## Βραβεία και τίτλοι
* Λαϊκή Καλλιτέχνιδα της ΣΣΔ του Αζερμπαϊτζάν (1975)
* Λαϊκή Καλλιτέχνιδα της Αρμενικής ΣΣΔ (1978)
* Λαϊκή Καλλιτέχνιδα της ΕΣΣΔ (1980)
* Κρατικό Βραβείο της ΣΣΔ του Αζερμπαϊτζάν (1985)
* Τάγμα της "Δόξας" του Αζερμπαϊτζάν.

## Παραπομπές


Κατηγορία:Αζέρες τραγουδίστριες
Κατηγορία:Σοβιετικοί τραγουδιστές
Κατηγορία:Αζέροι καλλιτέχνες του 20ού αιώνα
Κατηγορία:Αζέροι καλλιτέχνες του 21ού αιώνα
Κατηγορία:Αποδέκτες του Τάγματος της Φιλίας των Λαών
Αδελαΐδα της Γαλλίας (1009-1079)

Η **Αδέλα της Γαλλίας, κόμισσα της Φλάνδρας** ή **Αδέλα η Αγία** ή **Αδέλα του Μεσίν** (*Adèle de France*, 1009 - 8 Ιανουαρίου 1079), δούκισσα της Νορμανδίας (Ιανουάριος 1027 - Αύγουστος 1027) και κόμισσα της Φλάνδρας (1035 - 1067) ήταν δεύτερη κόρη του βασιλιά της Γαλλίας Ροβέρτου Β΄ του ''Ευσεβούς'' και της Κωνσταντίας του Άρλ.  Τον Ιανουάριο του 1027 παντρεύτηκε τον Ριχάρδο Γ΄ της Νορμανδίας αλλά ο πρώτος της σύζυγος πέθανε αιφνίδια στις 6 Αυγούστου του ίδιου χρόνου.  Η Αδέλα παντρεύτηκε σε δεύτερο γάμο τον Βαλδουίνο Ε΄ της Φλάνδρας (1028). 

## Αντιβασίλισσα της Γαλλίας

Η επίδραση της Αδέλας στην διακυβέρνηση της κομητείας ήταν καθοριστική λόγω των οικογενειακών της δεσμών, με τον θάνατο του αδελφού της Ερρίκου Α΄ της Γαλλίας την κηδεμονία του 7χρονου διαδόχου Φιλίππου Α΄ ανέλαβε η βασιλομήτωρ Άννα του Κιέβου και ο σύζυγος της Βαλδουίνος Ε΄ γαμπρός του Ερρίκου Α΄, η Αδέλα έγινε αντιβασίλισσα (1060 - 1067).  Ο τρίτος γιος της Αδέλας Ροβέρτος Α΄ της Φλάνδρας σχεδίαζε να επιτεθεί στην Φλάνδρα για να ανατρέψει τον νεαρό ανιψιό της Αρνούλφο (1071). Η Αδέλα ζήτησε βοήθεια από τον ανιψιό της Φίλιππο Α΄, έστειλε μια στρατιωτική δύναμη 10 Νορμανδών ευγενών υπό την διοίκηση του Γουλιέλμου Φίτζοσμπορν, αλλά οι δυνάμεις του νεαρού εγγονού της ηττήθηκαν και ο ίδιος ο Αρνούλφος σκοτώθηκε.  
Ο Ροβέρτος ανέλαβε την διοίκηση της Φλάνδρας και ο Γάλλος βασιλιάς αναγκάστηκε να κλείσει μαζί του ειρήνη, ο Φίλιππος Α΄ τον αναγνώρισε κόμη της Φλάνδρας, παντρεύτηκε την θετή θυγατέρα του Βέρθη της Ολλανδίας και προσάρτησε το Κόρμπι στο Γαλλικό στέμμα (1074).

## Αγία της Ρωμαιοκαθολικής Εκκλησίας

Η Αδέλα είχε ισχυρή επίδραση στην θρησκευτική πολιτική του συζύγου της Βαλδουίνου Ε΄, ίδρυσε τα Κολέγια του Αίρ (1049), Λιλ (1050), Χάρελμπεκ (1064), τα αβαεία του Μεσί (1057) και του Ενάμ. Μετά τον θάνατο του συζύγου της Βαλδουίνου Ε΄ ταξίδευσε στην Ρώμη, πήρε το μοναχικό πέπλο από τα χέρια του ίδιου του πάπα Αλεξάνδρου Β΄ και αποσύρθηκε για την υπόλοιπη ζωή της στο αβαείο του Μεσίν κοντά στο Υπρ όπου έζησε μέχρι τον θάνατο της. 
Η Καθολική Εκκλησία την ανακήρυξε Αγία, η μνήμη της εορτάζεται στις 8 Σεπτεμβρίου. 

## Οικογένεια

Με τον πρώτο σύζυγο της Ριχάρδο Γ΄, δούκα της Νορμανδίας (1027) δεν απέκτησε παιδιά.

Με τον δεύτερο σύζυγο της (1028) Βαλδουίνο Ε΄, κόμη της Φλάνδρας (πέθανε το 1067) απέκτησε : 

*Βαλδουίνος ΣΤ΄ της Φλάνδρας 
*Ματθίλδη της Φλάνδρας 
*Ροβέρτος Α΄ της Φλάνδρας

## Πρόγονοι


## Παραπομπές


## Πηγές
*Detlev Schwennicke, Europaische Stammtafeln: Stammtafeln zur Geschichte der Europaischen Staaten, Neue Folge, Band II (Marburg, Germany: Verlag von J. A. Stargardt, 1984)

## Εξωτερικοί σύνδεσμοι

*Αγία Αδέλα

Κατηγορία:Οίκος των Καπετιδών
Κατηγορία:Κόμισσες της Φλάνδρας
Κατηγορία:Δούκισσες της Νορμανδίας
Ίντα Αντάμοφ

Η **Ίντα Αντάμοφ** (ρωσικά: *Ида Вартановна Адамьянц-Адамова*, γαλλικά: *Ida Vartanovna Adamiantz-Adamoff*, Μόσχα 23 Ιουνίου 1910 - Παρίσι 5 Ιουνίου 1993) ήταν Γαλλίδα, ρωσικής καταγωγής, πρωταθλήτρια της αντισφαίρισης. Ήταν παντρεμένη με τον Κλοντ Μπουρντέτ από το 1935 και είχαν δύο γιους και μία κόρη.

Η Αντάμοφ έφτασε στον τελικό του διπλού γυναικών στο Ρολάν Γκαρός το 1935 με συμπαίκτρια την Γερμανίδα Χίλντε Κράβινκελ Σπέρλινγκ όπου έχασαν από τις βρετανίδες Μάργκαρετ Σκρίβεν και Κέι Στάμερς. Το 1930 ήταν δεύτερη στην εθνική κατάταξη στη Γαλλία πίσω από την Σιμόν Ματιέ.

Είχε συμμετάσχει στο Ρολάν Γκαρός και στο μονό γυναικών το 1929, 1931, 1932 και το 1935, και στο Γουίμπλεντον το 1934. Το 1931 στο μεικτό διπλό του Γουίμπλεντον έφτασε στα προημιτελικά με συμπαίκτη τον Έρικ Μάιερ. Ήταν πρώτη στο μονό στο πρωτάθλημα Ισπανίας το 1930 και 1931, το 1932 κατέκτησε το Ιταλικό και το Ρουμανικό πρωτάθλημα. Το 1933 ήταν πρώτη στο διπλό γυναικών στο πρωτάθλημα Δανίας. 

Στο Πρωτάθλημα αντισφαίρισης Ανατολικής Μεσογείου ήταν πρώτη το 1933 στο μονό με αντίπαλο την Κολέτ Ρόζαμπερτ, με την ίδια παίκτρια αλλά συμπαίκτρια ήταν την ίδια χρονιά πρώτες στο διπλό γυναικών. Στο διπλό μεικτό, του 1933, ήταν πάλι πρώτη με συμπαίκτη τον Ρ. Ζουρνί.

## Παραπομπές


Κατηγορία:Γαλλίδες αθλήτριες της αντισφαίρισης
Κατηγορία:Ρωσική διασπορά στη Γαλλία
Φάντομ

**Φάντομ** (αγγλικά *The Phantom*) είναι αμερικανική εικονογραφημένη περιπετειώδης σειρά (κόμικς) που δημοσιεύθηκε για πρώτη φορά το Φεβρουάριο του 1936 (σαν καθημερινό κόμικ-στριπ εφημερίδας) από τον δημιουργό του Μαντρέικ, Λι Φολκ. Ο κύριος χαρακτήρας (Φάντομ) είναι ένας μασκοφορεμένος νέος μυώδης άνδρας που μάχεται το έγκλημα και πηγή εξόρμησής του αποτελεί η (φανταστική) Αφρικανική χώρα *Bangalla*. Το κόμικ αφού πρώτα εκδόθηκε σε πάρα πολλές χώρες, ακολούθως μεταφέρθηκε στην τηλεόραση και στον κινηματογράφο, ενώ μετατράπηκε και σε βίντεο-παιχνίδι. Ο Φάντομ ήταν ο πρώτος χαρακτήρας κόμικ που φορούσε το εφαρμοστό κοστούμι των υπερηρώων επιστημονικής φαντασίας.

Σύντομα, η καθημερινή παρουσία του κόμικ, που ξεκίνησε στις 17 Φεβρουαρίου 1936 απέκτησε και μια εβδομαδιαία έγχρωμη, παράλληλη έκδοση σε Κυριακάτικο φύλλο εφημερίδας (28 Μαΐου 1939) που αμφότερες συνεχίζονται έως σήμερα. Στα 1966 η εταιρεία *King Features* ανακοίνωσε ότι διένειμε τη σειρά σε 583 εφημερίδες όλου του κόσμου. Στην κορύφωση της κυκλοφορίας του, το κόμικ διαβαζόταν, σε ημερήσια βάση, από περισσότερους των 100 εκατομμυρίων αναγνωστών παγκοσμίως .

Ο Φολκ εργάσθηκε στο κόμικ του Φάντομ έως και το θάνατό του το 1999 και στη συνέχεια τη σειρά ανέλαβαν άλλοι δημιουργοί, με βασικό σεναριογράφο τον *Tony DePaul*. Διάφοροι εικονογράφοι απασχολήθηκαν με το σχεδιασμό, μεταξύ των οποίων ο ίδιος ο Φολκ (για τις αρχικές 2 εβδομάδες), όπως οι *Wilson McCoy*, *Ray Moore* και *Mike Manley* (στην καθημερινή εβδομαδιαία έκδοση), *Terry Beatty* (στην κυριακάτικη) κ.ά.

Ο Φάντομ εκδόθηκε στην Αυστραλία, στην Ινδία και τη Σουηδία κι ακόμη σε Ιταλία ("L'Uomo Mascherato"), Βραζιλία, Αργεντινή ("Fantasma "), στη Γιουγκοσλαβία ("Zigomar versus the Phantom"), στην Τουρκία ("Kizilmaske"), στην Ελλάδα (από τις εκδόσεις του Ηλία Καμπανά), στη Νότια Αφρική, στην Ιρλανδία κ.α.

## Εξωτερικοί σύνδεσμοι
* Επίσημη ιστοσελίδα

## Παραπομπές


Κατηγορία:Κόμικς που έγιναν βιντεοπαιχνίδια
Κατηγορία:Κόμικς που έγιναν ταινίες
Κατηγορία:Κόμικς που έγιναν τηλεοπτικές σειρές
Κατηγορία:Κόμικς περιπέτειας
Γλιβενκλαμίδη

**Η γλιβενκλαμίδη** (AAN, BAN, INN), επίσης γνωστή ως **γλυβουρίδη** (USAN) είναι  αντιδιαβητικό φάρμακο το οποίο ανήκει στην κατηγορία φαρμάκων γνωστή ως σουλφονυλουρίες, στενά συνδεδεμένη με το αντιβιοτικό σουλφοναμίδη  Αναπτύχθηκε το 1966 σε συνεργατική μελέτη μεταξύ Boehringer Mannheim (τώρα μέρος της Roche) και Hoechst (σήμερα μέρος της Sanofi-Aventis).

## Ιατρικές χρήσεις
Χρησιμοποιείται στη θεραπεία του διαβήτη τύπου 2. Το 2003, ήταν η πιο δημοφιλής σουλφονυλουρία στις Ηνωμένες Πολιτείες. .

Δεν θεωρείται τόσο καλή λύση όσο η θεραπεία με μετφορμίνη ή ινσουλίνη στις περιπτώσεις διαβήτη κύησης.

## Ανεπιθύμητες ενέργειες και αντενδείξεις
Η γλιβενκλαμίδη είναι σημαντική αιτία υπογλυκαιμίας Ο κίνδυνος είναι μεγαλύτερος από ό, τι με άλλες σουλφονυλουρίες. Επίσης σημειώνεται χολοστατικός ίκτερος.

Η γλιβενκλαμίδη δεν συνιστάται σε άτομα με ανεπάρκεια του ενζύμου G6PD, καθώς μπορεί να προκαλέσει οξεία αιμόλυση.

Πρόσφατα δημοσιευμένα δεδομένα υποδεικνύουν ότι η γλιβενκλαμίδη συνδέεται με σημαντικά υψηλότερη ετήσια θνησιμότητα, όταν συνδυάζεται με μετφορμίνη σε σύγκριση με άλλες φαρμακευτικές θεραπείες που βοηθούν στην έκκριση ινσουλίνης. Η ασφάλεια αυτού του συνδυασμού έχει αμφισβητηθεί.

## Μηχανισμός δράσης
Το φάρμακο λειτουργεί με τη δέσμευση και την αναστολή των ATP-ευαίσθητων διαύλων καλίου (KATP) αναστέλλοντας τη ρυθμιστική υπομονάδα του υποδοχέα σουλφονυλουρίας (SUR1)  σε παγκρεατικά β-κύτταρα. Αυτή η αναστολή προκαλεί εκπόλωση της κυτταρικής μεμβράνης, και τη διάνοιξη των διαύλων ασβεστίου. Αυτό οδηγεί σε μια αύξηση στο ενδοκυττάριο ασβέστιο στα βήτα κύτταρα και επακόλουθα τη διέγερση της απελευθέρωσης ινσουλίνης.

## Ανάλογα
Επιπλέον δομικά ανάλογά της γλιβενκαλμίδης έχουν συνταχθεί από Ahmadi *et* al.

## Έρευνα
Η γλιβενκλαμίδη βελτιώνει την έκβαση σε  εγκεφαλικά επεισόδια  προλαμβάνοντας το οίδημα εγκεφάλου και ενισχύοντας τη νευροπροστασία. 

## Εμπορικές ονομασίες
Η γλιβενκλαμίδη είναι διαθέσιμη ως γενόσημο φάρμακο και κατασκευάζεται από πολλές φαρμακευτικές εταιρείες και πωλείται σε δόσεις 1,25, 2,5 και 5&#x20;mg υπό πολλές εμπορικές ονομασίες, συμπεριλαμβανομένων *Gliben-J, Daonil, Diabeta, Euglucon, Gilemal, Glidanil, Glybovin, Glynase, Maninil, Micronase* και *Semi-Daoni*l. Είναι επίσης διαθέσιμη σε σταθερούς συνδυασμούς με μετφορμίνη που πωλούνται με διάφορες εμπορικές ονομασίες, π. χ. *Bagomet Plus, Benimet, Glibomet, Gluconorm, Glucored, Glucovance, Metglib και πολλοί άλλοι.*

## Δείτε επίσης
* Γλικλαζίδη
* Τολβουταμίδη
* Γλιπιζίδη

## Αναφορές

Κατηγορία:Σουλφονυλουρίες
Κατηγορία:Βασικά Φάρμακα του Παγκόσμιου Οργανισμού Υγείας
Μαντρέικ ο Μάγος

***Μαντρέικ ο Μάγος*** () είναι αμερικανική εικονογραφημένη σειρά (Κόμικς) επιστημονικής φαντασίας του Λι Φολκ, η οποία παρουσιάσθηκε από την εταιρεία *King Features Syndicate* ως κόμικ-στριπ μέσω εφημερίδας. Η δημοσίευσή της ξεκίνησε στις 11 Ιουνίου του 1934 και σύντομα την εικονογράφησή της ανέλαβε ο Phil Davis (1906 - 1964), ενώ ο Φολκ συνέχισε να γράφει το σενάριο. Ο χαρακτήρας Μαντρέικ θεωρείται ο πρώτος εικονογραφημένος υπερήρωας στα χρονικά.

Ο Davis εργάσθηκε στη σειρά έως το θάνατό του το 1964, όταν ο Φολκ ανέθεσε στον καλλιτέχνη Fred Fredericks (1929 - 2015) τη συνέχειά της. Με το θάνατο και του Φολκ το 1999, ο δεύτερος ανέλαβε και το σενάριο. Το κυριακάτικο στριπ ολοκληρώθηκε στις 29 Δεκεμβρίου του 2002, ενώ στις 6 Ιουλίου του 2013 διακόπηκε απότομα και η καθημερινή έκδοση, με τη συνταξιοδότηση του Fredericks. Μια επανέκδοση, ωστόσο, της ιστορίας του 1995 με τίτλο *Pursuit of the Cobra* ξεκίνησε, μόλις δυο μέρες μετά, στις 8 Ιουλίου 2013. Η σειρά παρουσιάσθηκε και στην Ελλάδα τη δεκαετία του '70, ως κόμικ - στριπ της εφημερίδας "*ΤΑ ΝΕΑ*". Παλαιότερα, επεισόδια της σειράς αυτής, υπό τον τίτλο "Πέρκιν ο Μάγος", είχε δημοσιεύσει το περιοδικό "Διάπλασις των Παίδων".

## Υπόθεση
Ο Μάντρεικ είναι ένας μάγος με υπερφυσικές ικανότητες, κυριότερη των οποίων είναι η τέχνη του υπνωτισμού, την οποία χρησιμοποιεί προκειμένου να αντιμετωπίσει διάφορους εγκληματίες. Μαζί με τον υπηρέτη του Λοθάρ (Lothar), έναν απ' τους πρώτους μαύρους χαρακτήρες που εμφανίστηκαν ποτέ σε κόμικς, κατοικούν στο *Hanadu*, ένα οίκημα εφοδιασμένο με υψηλής τεχνολογίας εξοπλισμό, που είναι χτισμένο στην κορυφή ενός βουνού έξω από τη Νέα Υόρκη. Εκτός των άλλων συχνά έρχεται σε σύγκρουση με αλλόκοτους αντιπάλους, τους οποίους καταφέρνει να εξουδετερώσει χάρις στις πολλαπλές δυνατότητές του, όπως να εξαφανίζεται, να τηλε-μεταφέρεται κλπ.

## Εξωτερικοί σύνδεσμοι
* Επίσημη ιστοσελίδα 

## Παραπομπές


Κατηγορία:Αμερικανοί χαρακτήρες κόμικς
Κατηγορία:Αμερικανικά κόμικς
Κατηγορία:Κόμικς που έγιναν ταινίες
Κατηγορία:Κόμικς φαντασίας
Κατηγορία:Κόμικς που έγιναν τηλεοπτικές σειρές
Άμα (Μπουτάν)

Το **Άμα **είναι χωριό στο Μπουτάν. Βρίσκεται στην επαρχία Βανγκντούε Φοντράνγκ, στο νοτιο-κεντρικό μέρος της χώρας. 

## Δείτε επίσης
* Κατάλογος οικισμών του Μπουτάν

## Εξωτερικοί σύνδεσμοι
* Δορυφορικός χάρτης Maplandia.com

Κατηγορία:Πόλεις του Μπουτάν
Κενγκάρ

Το **Κενγκάρ **είναι μια πόλη στην επαρχία Μονγκάρ του Μπουτάν. Βρίσκεται στο κεντρο-νοτιοανατολικό μέρος της χώρας.

## Παραπομπές


## Εξωτερικοί σύνδεσμοι
* Δορυφορικός χάρτης Maplandia.com

Κατηγορία:Πόλεις του Μπουτάν
Ανδρέας Κασσέτας

Ο **Ανδρέας Κασσέτας** (1944 – 27 Δεκεμβρίου 2015) ήταν Έλληνας φυσικός, εκπαιδευτικός και λογοτέχνης, γνωστός για τη συμβολή του στη διδασκαλία της Φυσικής και στη διδακτική των φυσικών επιστημών στην Ελλάδα.

## Βιογραφία
Ο Ανδρέας Κασσέτας γεννήθηκε το 1944 στο Κουκάκι. Σπούδασε Φυσική στην Αθήνα και έκανε μεταπτυχιακές σπουδές στο Παρίσι, με αντικείμενο τη θεωρία της σχετικότητας. Από νωρίς έδειξε έντονο ενδιαφέρον για τη διδακτική της Φυσικής και τη βαθύτερη κατανόηση των φυσικών εννοιών, απορρίπτοντας τη στείρα απομνημόνευση.

Δίδαξε Φυσική για πολλές δεκαετίες στη δευτεροβάθμια εκπαίδευση, τόσο στον δημόσιο όσο και στον ιδιωτικό τομέα, ενώ δραστηριοποιήθηκε και ως επιμορφωτής εκπαιδευτικών, συμμετέχοντας σε ημερίδες και σεμινάρια σε όλη την Ελλάδα.

## Διδασκαλία, προσωπικότητα και επιρροή
Ο Κασσέτας έγινε ευρέως γνωστός για την ιδιαίτερη παιδαγωγική του προσέγγιση, η οποία συνέδεε τη Φυσική με τη φιλοσοφία, τη λογοτεχνία και τον πολιτισμό. Μαθητές και συνάδελφοί του τον χαρακτήριζαν *«ποιητή της Φυσικής»*, *«γητευτή της Φυσικής»* και *«Δάσκαλο»*, αναγνωρίζοντας τη βαθιά επιρροή του στην εκπαιδευτική διαδικασία.

Ιδιαίτερη έμφαση έδωσε στη διδακτική των φυσικών επιστημών, προωθώντας την εννοιολογική κατανόηση της επιστήμης και την καλλιέργεια της κριτικής σκέψης. Οι τριάντα περίπου εισηγήσεις σε σχετικά Συνέδρια και τα κείμενα της προσωπικής του ιστοσελίδας φαίνεται να το πιστοποιούν. Συγγραφικά του έργα και άρθρα χρησιμοποιήθηκαν ευρέως από εκπαιδευτικούς και μαθητές.

Ο Κασσέτας διακρινόταν για το ευρύ του πνευματικό υπόβαθρο και την αγάπη του για τις τέχνες και τα γράμματα, στοιχεία που ενσωμάτωνε συστηματικά στη διδασκαλία του. Η εκπαιδευτική του στάση επηρέασε σημαντικά γενιές μαθητών και καθηγητών Φυσικής.

## Θάνατος
Απεβίωσε στις 27 Δεκεμβρίου 2015, έπειτα από μάχη με τον καρκίνο. Το Υπουργείο Παιδείας και Θρησκευμάτων εξέδωσε ανακοίνωση τιμώντας τη συμβολή του στη δημόσια εκπαίδευση και στη διδακτική της Φυσικής. Φορείς που εξέδωσαν σχετικές ανακοινώσεις, αναγνωρίζοντας τη συμβολή του στον εκπαιδευτικό χώρο, περιλαμβάνουν το Τμήμα Παιδείας του ΣΥΡΙΖΑ και την Ομοσπονδία Ιδιωτικών Εκπαιδευτικών Λειτουργών Ελλάδας.
 
## Εργογραφία
*
* 
* 
* 
* 

## Δείτε επίσης
* Διδακτική των φυσικών επιστημών
* Φυσική

## Εξωτερικοί σύνδεσμοι
*Η προσωπική ιστοσελίδα του Ανδρέα Κασσέτα
*Το προφίλ του Ανδρέα Κασσέτα στο facebook

## Παραπομπές


Κατηγορία:Έλληνες φυσικοί
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες εκπαιδευτικοί
Έρημος Μπουέντοφ

μικρογραφία|300x300εσ|Άποψη τμήματος της ερήμου Μπουέντοφ
[μικρογραφία|Άποψη της ερήμου Μπουέντοφ από την [Τσουμπάτκα, πριν την προσπάθεια διατήρησης.]]
μικρογραφία|300x300εσ|Άποψη της ερήμου Μπουέντοφ από την Τσουμπάτκα, μετά από την προσπάθεια διατήρησης.
Η **Έρημος Μπουέντοφ** (πολωνικά: *Pustynia Błędowska*) είναι αμμώδης περιοχή ανάμεσα στο Μπουέντουφ (τμήμα της Ντομπρόβα Γκουρνίτσα στην Μητροπολιτική Ένωση της Άνω Σιλεσίας) και τα χωριά Χέχουο και Κλούτσε στην Πολωνία. Η περιοχή βρίσκεται κυρίως στα Σιλεσιανά Υψίπεδα στο Βοεβοδάτο της Μικράς Πολωνίας. Η Έρημος Μπουέντοφ αποτελεί την μεγαλύτερη συγκέντρωση χαλαρής άμμου στην Κεντρική Ευρώπη, σε περιοχή μακριά από τη θάλασσα, και δημιουργήθηκε χιλιάδες χρόνια πριν από παγετώνα που έλιωνε. Καταλαμβάνει έκταση 32 τ.χλμ. Το στρώμα της άμμου έχει μέσο βάθος 40 μέτρων, ενώ το μέγιστο βάθος περνά τα 70 μέτρα. Ο ποταμός Μπιάουα Πσέμσα διασχίζει την έρημο από τα ανατολικά στα δυτικά.

Η έρημος Μπουέντοφ, δεν δημιουργήθηκε με φυσικό τρόπο αλλά μάλλον ως αποτέλεσμα ανθρώπινης δραστηριότητας, που μείωσε την στάθμη των υπογείων υδάτων σε τέτοιο βαθμό που το έδαφος δεν μπορούσε πλέον να υποστηρίξει τη χλωρίδα της περιοχής. Στις αρχές του Μεσαίωνα, τα δάση της περιοχής δεν επαρκούσαν να καλύψουν τις ανάγκες για την τοπική εξόρυξη και τις προσπάθειες κατεργασίας μετάλλου. Λόγω της αποψιλωτικής υλοτομίας, η έρημος κέρδισε 150 τ.χλμ. έκτασης, και παλαιότερα έφτανε μέχρι και την Στσακόβα στο νότο.

Σύμφωνα με τον μύθο, η έρημος δημιουργήθηκε από τον Διάβολο, που ήθελε να θάψει το κοντινό ορυχείο ασημιού Όλκους, στην άμμο.

Λόγω της μορφής του εδάφους, η έρημος χρησιμοποιήθηκε ως στρατιωτικός χώρος δοκιμών από τις αρχές του 20ου αιώνα. Κατά την διάρκεια του Β΄ Παγκοσμίου Πολέμου, τα γερμανικά Άφρικα Κορπς χρησιμοποίησαν την περιοχή για να εκπαιδεύσουν στρατιώτες και να κάνουν δοκιμές εξοπλισμού πριν αναπτύξουν τον εξοπλισμό και τους στρατιώτες του στην Αφρική.

Στους αιώνες που ακολούθησαν την εμφάνισή της ερήμου, σημαντικό τμήμα της ερήμου έχει φυτευτεί. Το 2013 και το 2014, οι προσπάθειες διατήρησης έχουν αποκαταστήσει ένα μέρος των άμμων της ερήμου.

## Παραπομπές


## Εξωτερικοί σύνδεσμοι

* Έρημος Μπουέντοφ (πολωνικά)
* Wikimapia-Έναρξη

Κατηγορία:Έρημοι της Πολωνίας
Ένωση Ελλήνων Φυσικών

Η **Ένωση Ελλήνων Φυσικών** είναι επιστημονικός σύλλογος μη κερδοσκοπικού χαρακτήρα.

## Ιστορικό
Η Ένωση Ελλήνων Φυσικών (ΕΕΦ) ιδρύθηκε στην Αθήνα όπου και εδρεύει. Έχει παραρτήματα στις μεγαλύτερες πόλεις της Ελλάδος. Η ένωση ιδρύθηκε το 1930.

## Δραστηριότητες
Δραστηριοποιείται στο χώρο της επιστήμης και των παιδαγωγικών. Οργανώνει επιστημονικά και παιδαγωγικά συνέδρια σε όλη την Ελλάδα, συνεργάζεται με φορείς του εξωτερικού και εκδίδει σειρά από περιοδικά. Επιμελείται την έκδοση βιβλίων επιστημονικού και γενικού ενδιαφέροντος. Οι συνεργάτες της ΕΕΦ είναι πτυχιούχοι των Τμημάτων Φυσικής και συναφών Τμημάτων των Πανεπιστημίων της χώρας (Χημικοί, Φυσιογνώστες, Βιολόγοι, Γεωλόγοι). Επίσης ασχολείται και με το μάθημα της φυσικής στα ελληνικά σχολεία, έχοντας επικρίνει τα θέματα των πανελληνίων εξετάσεων στη φυσική και τον τρόπο διδασκαλίας του γενικότερα.

## Κριτική
Η Ένωση Ελλήνων Φυσικών έχει δεχθεί έντονη κριτική για δραστηριότητες που, σύμφωνα με πανεπιστημιακούς και δημοσιογράφους, προσεγγίζουν την ψευδοεπιστήμη. Σε δημοσίευμα της εφημερίδας *Καθημερινή* αναφέρεται ότι τρία μέλη του Διοικητικού Συμβουλίου παραιτήθηκαν, διαμαρτυρόμενα για την προώθηση εκδηλώσεων με *"κβαντικούς μέντορες ζωής"* και θεματικές που συνδύαζαν τη φυσική με διαλογισμούς και μεταφυσικές θεωρίες. Αντίστοιχη κριτική είχε προηγηθεί και για την παρουσίαση βιβλίων με περιεχόμενο που θεωρήθηκε αναντίστοιχο με τις αρχές της επιστημονικής μεθόδου.

Επιπλέον, ο ιστότοπος *Ellinika Hoaxes* κατηγόρησε την ΕΕΦ για αποδοχή ισχυρισμών σχετικά με την "εφεύρεση" του Πέτρου Ζωγράφου περί παραγωγής ενέργειας από νερό, χαρακτηρίζοντάς την ψευδοεπιστημονική. Η ΕΕΦ απάντησε με αγωγή για δυσφήμιση, ωστόσο τόσο το Πρωτοδικείο Αθηνών όσο και το Εφετείο απέρριψαν τις αξιώσεις της, κρίνοντας ότι τα δημοσιεύματα συνιστούσαν θεμιτή και τεκμηριωμένη κριτική.

Σύμφωνα με τους επικριτές, τέτοιες ενέργειες υπονομεύουν την αξιοπιστία της επιστήμης και της εκπαίδευσης στις φυσικές επιστήμες στην Ελλάδα, ενώ η Ένωση υποστηρίζει ότι η προσφορά της στον χώρο της εκπαίδευσης και της διάδοσης της φυσικής παραγνωρίζεται από υπερβολικά αυστηρή κριτική.

## Παραπομπές



## Εξωτερικοί σύνδεσμοι
* Επίσημη ιστοσελίδα

Κατηγορία:Ελληνικές Επαγγελματικές Ενώσεις